તળાવમાં બોટિંગ અને મિનિ ટ્રેનની સફર આ બગીચાની વિશેષતા છે. તેને જાળવી રાખવા તળાવની આસપાસની લોનને યથાવત રાખવામાં આવી છે. તળાવની પાળની ફરતે ને વિશેષ પ્લાઝા બનાવીને આકર્ષક બાંકડા મૂકવામાં આવ્યા છે, જેથી મુલાકાતીઓ બગીચાનું નયનરમ્ય દૃશ્ય માણી શકશે. બગીચાના નવીનીકરણમાં બાળકો માટેના હિંચકાં, બાંકડા કે લપસણીની સંખ્યા ઘટે નહીં તેની કાળજી રાખવામાં આવી છે. બગીચાના ઘટાદાર વૃક્ષોની ઠંડક અને હિંચકા, લપસણી વગેરેને યથાવત રાખીને નવીનીકરણ હાથ ધરવામાં આવ્યું છે.